

Datum: 20.9.2021

**UNIVERZA V MARIBORU**

**Fakulteta za varnostne vede**

**Kotnikova ulica 8**

**1000 Ljubljana**

Spoštovani,

Zaradi narave študijskega programa študenti vaše fakultete na **vojaškem taboru** lahko pridejo v stik s klopi, kar pomeni tveganje za okužbo z virusom klopnega meningoencefalitisa.

Proti klopnemu meningoencefalitisu lahko preventivno ukrepamo s cepljenjem.

Na podlagi prvega odstavka 25. člena Zakona o nalezljivih boleznih (UL RS, št. 33/06) in Pravilnika o določitvi programa cepljenja in zaščite z zdravili za posamezno leto je v 2. poglavju opredeljeno cepljenje in zaščita s specifičnimi imunoglobulini za učence, dijake in študente za vsako šolsko leto.

**V okviru Programa cepljenja in zaščite z zdravili za tekoče leto je za študente, ki so na vojaškem taboru izpostavljeni nevarnosti okužbe s klopnim meningoencefalitisom, obvezno cepljenje proti klopnemu meningoencefalitisu.**

**Cepljenje proti klopnemu meningoencefalitisu je plačano iz sredstev obveznega zdravstvenega zavarovanja in je za študente vaše fakultete, ki se udeležijo vojaškega tabora,brezplačno (do 26.leta oz. do konca študijskega leta, v katerem so dopolnili 26 let)**.

Cepljenje proti klopnemu meningoencefalitisu za študente obveznike izvajamo v Zdravstvenem domu za študente Univerze v Ljubljani, kamor boste vabljeni z vabilom na cepljenje.

Prosimo vas, da se cepljenja zanesljivo udeležite.

Bazično cepljenje proti klopnemu meningoencefalitisu se praviloma opravi s tremi odmerki (1. odmerek: dan 0, 2. odmerek: čez 1 mesec, 3. odmerek: 5-12 mesecev po 2. odmerku). Prvo revakcinacijo opravimo z enim odmerkom cepiva po treh letih, naslednje revakcinacije sledijo na pet let.

Vse dodatne informacije najdete na naši spletni strani: <https://www.zdstudenti.si/sistematski-pregledi-in-cepljenja/obvezna-cepljenja-studentov/>

Z lepimi pozdravi,

 Barbara Pregl,dr.med.,spec. l.r.

 vodja službe splošne in družinske medicine